CELEX: 62016CN0686
Language: fi
Date: 2016-12-28 00:00:00
Title: Asia C-686/16 P: Valitus, jonka Meissen Keramik GmbH on tehnyt 28.12.2016 unionin yleisen tuomioistuimen (toinen jaosto) asiassa T-776/15, Meissen Keramik v. EUIPO, 18.10.2016 antamasta tuomiosta

22.5.2017   
            
            
               FI
            
            
               Euroopan unionin virallinen lehti
            
            
               C 161/6
            
         Valitus, jonka Meissen Keramik GmbH on tehnyt 28.12.2016 unionin yleisen tuomioistuimen (toinen jaosto) asiassa T-776/15, Meissen Keramik v. EUIPO, 18.10.2016 antamasta tuomiosta
   (Asia C-686/16 P)
   (2017/C 161/07)
   Oikeudenkäyntikieli: saksa
   
      Asianosaiset
   
   
      Valittaja: Meissen Keramik GmbH (edustajat: M. Vohwinkel ja Dr. M. Bagh, Rechtsanwälte)
   
      Muu osapuoli: Euroopan unionin teollisoikeuksien virasto (EUIPO)
   
      Vaatimukset
   
   Valittaja vaatii, että unionin tuomioistuin
   
               —
            
            
               kumoaa unionin yleisen tuomioistuimen 18.10.2016 antaman tuomion (T-776/15)
            
         
               —
            
            
               kumoaa EUIPO:n ensimmäisen valituslautakunnan 28.10.2015 tekemän päätöksen (asia R 0531/2015-1)
            
         
               —
            
            
               kumoaa EUIPO:n 13.1.2015 tekemän päätöksen
            
         
               —
            
            
               velvoittaa EUIPO:n korvaamaan molempien oikeusasteiden oikeudenkäyntikulut.
            
         
      Valitusperusteet ja pääasialliset perustelut
   
   Valitus perustuu yhteisön tavaramerkkiasetuksen (1) 7 artiklan 1 kohdan c alakohdan virheelliseen tulkintaan ja unionin yleisen tuomioistuimen työjärjestyksen 135 artiklan 4 kohdan rikkomiseen.
   Väite työjärjestyksen rikkomisesta perustuu siihen, ettei unionin yleinen tuomioistuin ole asettanut tuomionsa perustaksi sitä käsitystä tavaramerkin sanaosasta, joka valituslautakunnan päätöksessä esitettiin, vaan se on käyttänyt omaa käsitystään kyseisestä sanaosasta ja siten muuttanut riidan kohdetta.
   Väite yhteisön tavaramerkkiasetuksen 7 artiklan 1 kohdan c alakohdan virheellisestä tulkinnasta perustuu siihen, että unionin yleinen tuomioistuin pitää tietyn tuotelajin (Meissen Keramik), jota kuvaillaan sen päävalmistusaineen perusteella, maantieteellisen alkuperän ilmoitusta kuvailevana myös sellaisten tavaroiden osalta, jotka voivat sisältää kyseisen valmistusaineen mitä tahansa rakenneosia – näiden määrästä riippumatta – tai jotka voidaan yhdistää kuvailtuun tuotelajiin sisältyviin tavaroihin.
   
      (1)  Yhteisön tavaramerkistä 26.2.2009 annettu neuvoston asetus (EY) N:o 207/2009 (EUVL 2009, L 78, s. 1).